Logo

Description automatically generated with medium confidence**1.**

**UPUTE ZA PRIJAVITELJE**

**JAVNI POZIV** za dodjelu potpore iz programa „Podrška razvoju turističkih događanja“ na području Grada Crikvenice u 2025. godini

Crikvenica, 27. prosinca 2024.

**PREDMET JAVNOG POZIVA I OPĆE INFORMACIJE**

**1.1.   
Zakonska osnova**

Na postupak objavljivanja i provedbe Javnog poziva za dodjelu potpore iz programa „Podrška razvoju turističkih događanja“ na području Grada Crikvenice u 2025. godini (u daljnjem tekstu: Javni poziv) primjenjuju se odgovarajuće odredbe Zakona o udrugama (NN 74/14, 70/17, 98/19), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21).

**1.2.   
Provedba Javnog poziva**

Za administrativne, organizacijske i druge poslove te aktivnosti u provedbi ovog Javnog poziva nadležna je Turistička zajednica Grada Crikvenice (u daljnjem tekstu: TZGC).

**1.3.   
Cilj Javnog poziva**

Cilj Javnog poziva je dodjela bespovratnih novčanih sredstava TZGC za događanja na području Grada Crikvenice od lokalnog, regionalnog i/ili međunarodnog značaja koja doprinose:

* unapređenju/obogaćivanju turističkog proizvoda/ponude Grada Crikvenice,
* razvoju turizma te kulturne i povijesne baštine,
* podizanju kvalitete turističke ponude,
* promociji Grada Crikvenice kao turističke destinacije,
* povećanju broja noćenja,
* razvoju sadržaja koji omogućavanju produženje turističke sezone,
* povećanju ugostiteljskog i drugog turističkog prometa, posebice u razdoblju predsezone i posezone,
* stvaranju prepoznatljivog imidža turizma Grada Crikvenice,
* podizanju marketinške vrijednosti destinacije.

Za potrebe ovog Javnog poziva razdoblje predsezone i posezone (u daljnjem tekstu: PPS) obuhvaća vremenski period od 1.1. do 14.6. te od 16.9. do 31.12.

**1.4.   
Područja Javnog poziva**

Bespovratna sredstva potpore mogu se dodijeliti isključivo za organizaciju i realizaciju događanja na području Grada Crikvenice u 2025. godini i to:

* kulturnih događanja
* zabavnih događanja
* sportskih događanja
* eno – gastronomskih događanja
* povijesnih događanja
* tradicijskih / etno događanja
* umjetničkih događanja
* kongresa
* ostalih događanja koja ostvaruju ciljeve iz točke I. ovog Javnog poziva

Sredstva TZGC koja korisnici dobivanju po ovom Javnom pozivu predstavljaju bruto sredstva.

Po pojedinom projektu sufinancirat će se samo stvarno realizirani i plaćeni troškovi u 2025. godini što se potvrđuje bankovnim izvodima koji dokazuju izvršena plaćanja.

**2.   
KRITERIJI PRIHVATLJIVOSTI**

**2.1.   
Prihvatljivi prijavitelji**

Pravo podnošenja prijava po ovom Javnom pozivu imaju pravne i fizičke osobe (u daljnjem tekstu: Organizator) i to:

* trgovačka društva,
* obrti,
* udruge,
* zadruge,
* sportski savezi,
* ustanove u kulturi i druge javne ustanove,
* umjetničke organizacije.

Događanje može kandidirati samo jedan suorganizator događanja. Ako više (su)organizatora kandidira isto događanje, potporu može dobiti samo jedan (su)organizator.

Za potporu se ***ne mogu*** kandidirati:

* Organizatori koji su prema relevantnim propisima obveznici plaćanja turističke pristojbe i/ili članarine, a nisu podmirili obveze
* Organizatori koji nisu dostavili potvrdu nadležne Porezne uprave o nepostojanju duga Organizatora prema Republici Hrvatskoj (dugovanje s bilo kojeg osnova)
* Organizatori za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju kao i udruge koje nisu upisane u Registar neprofitnih organizacija i Registar udruga RH.
* Organizatori koji u prethodne tri godine nisu izvršili ugovorne obveze prema TZGC ili su nenamjenski trošili prethodno dodijeljena bespovratna sredstva

**2.2.   
Prihvatljive aktivnosti i lokacija**

Prihvatljivim aktivnostima smatraju se svrsishodne aktivnosti u realizaciji programa unutar utvrđenih područja Javnog poziva (točka 1.4.).

U skladu s općim ciljevima Javnog poziva, aktivnosti događanja moraju se odvijati na području Grada Crikvenice.

**2.3.   
Prihvatljivi troškovi provedbe programa**

TZGC Organizatoru može dodijeliti potporu do najviše 80% ukupnih troškova realizacije pojedinog događanja, a za koje TZGC ocijeni da su objektivno opravdani gledajući nužne troškove realizacije događanja.

Prihvatljivim troškovima smatrat će se isključivo troškovi:

* neophodni za provedbu programa
* navedeni u ukupno predviđenom financijskom planu događanja u prijavnom obrascu
* u skladu sa zahtjevima racionalnog financijskog upravljanja, sukladno načelima ekonomičnosti i učinkovitosti.

Sredstva su namijenjena za sufinanciranje troškova nabave roba i usluga za neposrednu realizaciju događanja i to:

* najam opreme (audio i vizualna tehnika, pozornica i sl.),
* nabavu radnog/potrošnog materijala vezanog za organizaciju događanja,
* najam prostora za održavanje događanja,
* najam prijevoznih sredstava u svrhu prijevoza organizatora i izvođača vezan uz organizaciju događanja,
* troškove smještaja te putne troškove izvođača i vanjskih suradnika,
* honorare (temeljem ugovora) izvođača i vanjskih suradnika,
* zakup medijskog prostora i/ili troškove promocije događanja u zemlji i inozemstvu (oglašavanje u tisku, radiju, vanjskom oglašavanju, online oglašavanju),
* usluge zaštitarske službe,
* izradu promotivnih i informativnih materijala namijenjenih promociji događanja,
* druge troškove neposredne organizacije događanja koje TZGC smatra opravdanim.

Pojedini troškovi navedeni u financijskom planu događanja moraju se temeljiti na realnoj cijeni i/ili procjeni.

Financijski plan događanja mora biti planiran ekonomično i učinkovito tj. navedeni troškovi moraju biti neophodni za provedbu programa.

**2.4.   
Neprihvatljivi troškovi**

Neprihvatljivim troškovima smatraju se:

* troškovi održavanja skupština, naknade za zaposlene i sl.;
* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* gubitci na tečajnim razlikama;
* zajmovi trećim stranama;
* kupnju nekretnina (objekata i zemljišta) i prijevoznih sredstava,
* troškove uobičajenog poslovanja organizatora događanja (plaće i ostala primanja zaposlenih bez obzira na razlog zapošljavanja, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* ostali troškovi koji nisu neposredno povezani s provedbom programa ili nisu neophodni za provedbu programa.

**2.5.   
Zabrana dvostrukog financiranja**

Po ovom Javnom pozivu ne smiju se prijavljivati programi za čiju cjelovitu provedbu su prijavitelji već dobili sredstva iz drugih javnih izvora.

Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Javnom pozivu. U slučaju da se ustanovi dvostruko financiranje programa, prijavitelj će morati vratiti sva primljena sredstva.

**2.6.   
Datum objave Javnog poziva i rok za podnošenje prijava**

Javni poziv za dodjelu potpore iz programa „Podrška razvoju turističkih događanja“ na području Grada Crikvenice u 2025. objavljen je dana 27. prosinca 2024. godine na službenoj stranici TZGC *www.rivieracrikvenica.com*

Rok za podnošenje prijava po Javnom pozivu je 31. siječnja 2025. godine.

Postupak odabira provest će se u veljači 2025. godine.

**3.   
POSTUPAK PRIJAVE**

Sve prijave moraju biti pisane na obrascima preuzetim s internetske stranice *www.rivieracrikvenica.com*

Prijava se smatra potpunom ako sadrži:

* u potpunosti ispunjene obrasce Javnog poziva
* svu obveznu popratnu dokumentaciju.

**3.1.   
Dokumentacija, prijavni obrasci i prilozi**

Prijave se podnose u pisanom obliku na propisanim obrascima.

Za prijavu događanja za potpore TZGC, Organizator mora dostaviti:

* Ispunjen obrazac – „PODATCI O PRIJAVITELJU“,
* Ispunjen obrazac – „PODATCI O DOGAĐANJU“,
* Ispunjen obrazac – „FINANCIJSKI PLAN DOGAĐANJA“ (sadrži financijski plan, odnosno specificirani troškovnik predloženog programa s podacima o ukupnim troškovima programa, iznosu sredstava koji se financiraju iz Plana i programa rada TZGC, vlastitih prihoda i drugih izvora).

Uz opisane obrasce dostavlja se slijedeća dokumentacija:

* izvadak iz registra - preslika, za udruge: Izvadak o upisu u Registar udruga, ne starije od 6 mjeseci od dana objave Javnog poziva (može ispis s elektronske stranice Registra udruga),
* statut prijavitelja - preslika je potrebna samo ukoliko se na web stranici nadležnog registra ne nalazi tekst statuta prijavitelja. Ukoliko udruzi još nije objavljen statut na web stranicama Registra udruga, potrebno je dostaviti presliku statuta i potvrdu Ureda državne uprave u PGŽ da je statut usklađen sa zakonom,
* ispunjen obrazac o dvostrukom financiranju
* ispunjen obrazac o partnerstvu (ako je primjenjiv)
* potpisana izjava da prijavitelj nema dugovanja za doprinose, poreze i druga davanja prema državnom proračunu (Porezna uprava), Gradu Crikvenici i TZGC. Nakon odabira ponuditelja za sufinanciranje programa, neposredno prije sklapanja ugovora, ponuditelj će trebati donijeti dokaz o plaćenim doprinosima, porezima i drugim davanjima prema državnom proračunu (Porezna uprava), ne starije od 30 dana od dana objave Javnog poziva,

potpisana izjava da se ne vodi kazneni postupak protiv osobe ovlaštene za zastupanje prijavitelja odnosno da nije pravomoćno osuđena za kazneno djelo. Nakon odabira ponuditelja za sufinanciranje programa, neposredno prije sklapanja ugovora, ponuditelj će trebati donijeti presliku uvjerenja nadležnog suda, ne stariju od 6 mjeseci od dana objave Javnog poziva, da se ne vodi kazneni postupak protiv osobe ovlaštene za zastupanje prijavitelja,

potpisana izjava o točnosti i istinitosti podataka,

potpisana izjava o nekažnjavanju.

Na web stranici TZGC *www.rivieracrikvenica.com* objavljeni su sljedeći dokumenti koji čine sastavni dio dokumentacije Javnog poziva:

1. JAVNI POZIV za potpore događanjima u 2025. godini

2. UPUTE ZA PRIJAVITELJE

3. Obrazac: PODATCI O PRIJAVITELJU

4. Obrazac: PODATCI O DOGAĐANJU

5. Obrazac: FINANCIJSKI PLAN DOGAĐANJA

6. Obrazac: PARTNER (ako je primjenjivo)

7. Obrazac: IZJAVE

8. Obrazac: DVO-FIN

9. Obrazac: OPIS DOGAĐANJA

10. Obrazac: TZG-POT

11. Obrazac: FORMALNA PROVJERA PRIJAVE

12. Obrazac: PROCJENA KVALITETE / VREDNOVANJE PROGRAMA

13. PRIJEDLOG UGOVORA O FINANCIRANJU DOGAĐANJA

14. Obrazac: ZAHTJEV ZA ISPLATU SREDSTAVA

15. Opći uvjeti koji se primjenjuju na ugovore

**Prijaviteljima se svakako savjetuje da prije prijave pažljivo pouče sve dokumente i obrasce koji čine sastavni dio dokumentacije Javnog poziva.**

TZGC zadržava pravo od Organizatora događanja zatražiti dodatna pojašnjenja i uvid u dodatnu dokumentaciju.

Nepotpune prijave kao i prijave koje nisu dostavljene na propisanim obrascima neće se razmatrati.

**3.2.   
Neobvezna popratna dokumentacija**

Prijavitelji uz prijavu programa mogu priložiti i ostalu dokumentaciju koju smatraju relevantnom za obrazloženje i vrednovanje predloženog programa.

**3.3.   
Rokovi i način predaje prijava**

Rok za dostavu:31. siječnja 2025. godine

Prijave se mogu dostaviti poštom ili osobno na adresu:

Turistička zajednica Grada Crikvenice

Trg Stjepana Radića 1c

51260 Crikvenica

Prijavu je potrebno poslati ili dostaviti **u zatvorenoj omotnici**.

Na vanjskoj strani omotnice **obvezno treba navesti**:

* naziv i adresu prijavitelja
* naznaku "Javni poziv za potpore događanjima u 2025. godini. - ne otvarati"

Prijave dostavljene na neki drugi način i/ili dostavljene na drugu adresu će biti odbačene.

Predaja prijave znači da se prijavitelj slaže s uvjetima Javnog poziva i kriterijima za ocjenjivanje.

Nakon završetka Javnog poziva dokumentacija se ***ne vraća***.

**3.4.   
Dodatne informacije**

**3.4.1.   
Pitanja i odgovori**

Dodatne informacije i upute za podnošenje prijava po ovom Javni pozivu mogu se zatražiti isključivo elektronskom poštom na adresu: info@tzg-crikvenice.hr

Odgovori na postavljena pitanja potencijalnih prijavitelja objavljuju se javno na *www.rivieracrikvenica.com*.

**3.4.2.   
Izmjene i dopune Javnog poziva**

U slučaju da se Javni poziv i pozivna dokumentacija izmijene ili dopune prije krajnjeg roka za predaju prijava, sve izmjene i dopune bit će objavljene na web stranici *www.rivieracrikvenica.com*. U slučaju donošenja izmjena ili dopuna prijaviteljima koji su već predali prijavu po Javnom pozivu bit će dana mogućnost da svoju prijavu po potrebi i u primjerenom roku dopune i/ili izmijene. Prijavitelji su dužni poštovati sve izmjene ili dopune Javnog poziva.

**4.   
POSTUPAK ODABIRA**

Postupak odabira prijava provodi se u sljedećim fazama:

* Zaprimanje i evidencija prijava
* Formalna provjera prijava
* Stručno kvalitativno vrednovanje i ocjena prijava
* Odluka o odabiru

**4.1.   
Zaprimanje i evidencija prijava**

Prijave zaprima i evidentira TZGC. Svakoj prijavi dodjeljuje se evidencijski broj.

**4.2.   
Formalna provjera prijava**

Formalnu provjeru prijava provodi Povjerenstvo za provedbu formalne provjere.

Formalna provjera prijava provodi se prema obrascu za formalnu provjeru prijava. Obrazac za formalnu provjeru prijava objavljen je na web stranici *www.rivieracrikvenica.com* zajedno s ovim Javnim pozivom i čini sastavni dio dokumentacije Javnog poziva.

Formalna provjera sastoji se od administrativne provjere i provjere prihvatljivosti.

Tijekom administrativne provjere utvrđuje se je li:

* prijava podnesena na odgovarajućem obrascu prijavnice
* prijavi priložena sva obvezna popratna dokumentacija
* prijava potpisana od strane odgovorne osobe te ovjerena žigom organizacije prijavitelja
* prijava sadrži sve podatke tražene u osnovnim dijelovima prijavnice (podatci o prijavitelju, podatci o događanju, financijski plan događanja).

Tijekom provjere prihvatljivosti utvrđuje se:

* prihvatljivost prijavitelja sukladno odredbama iz točke 2.1.
* odnosi li se predloženi program na događanje za koje je Javni poziv raspisan
* je li prijavitelj ispunio sve obveze glede dostave programskih i financijskih izvješća o namjenskom korištenju sredstava Plana i programa rada TZGC iz ranijih godina.

Prijava udovoljava provjeri formalnih uvjeta ukoliko su odgovori na sva pitanja administrativne provjere i provjere prihvatljivosti "DA".

Ukoliko je odgovor na jedno od pitanja administrativne provjere i provjere prihvatljivosti "NE", smatrat će se da prijava ne udovoljava formalnim uvjetima Javnog poziva.

U daljnji postupak stručnog vrednovanja i ocjene prijava upućuju se samo prijave koje udovoljavaju formalnim uvjetima Javnog poziva.

Po završetku formalne provjere prijava TZGC pisanim putem će obavijestiti neuspješne prijavitelje o razlozima zbog kojih njihove prijave ne udovoljavaju uvjetima formalne provjere.

**4.3.   
Stručno kvalitativno vrednovanje i ocjena prijava**

Stručno kvalitativno vrednovanje i ocjenu prijava podnesenih po Javni pozivu provodi Povjerenstvo za ocjenjivanje. Povjerenstvo je stručno procjenjivačko tijelo kojega mogu sačinjavati predstavnici TZGC i/ili nezavisni stručnjaci.

Stručno, kvalitativno vrednovanje i ocjena prijava provodi se isključivo na temelju programskih i financijskih podataka iznesenih u obrascu prijavnice te na temelju podataka iz popratne dokumentacije.

Kriteriji koji se ocjenjuju bodovima prema sljedećem rasponu:

|  |  |
| --- | --- |
| **KRITERIJ** | **BROJ BODOVA** |
| **1. Karakter događanja** | |
| Međunarodni (izvođači/sudionici pretežito iz drugih zemalja) | 15 |
| Regionalni (izvođači/sudionici pretežito iz susjednih zemalja) | 10 |
| Nacionalni (izvođači/sudionici pretežito iz Republike Hrvatske) | 5 |
| **2. Kvaliteta sadržaja događanja** | |
| Iznimna kvaliteta sadržaja | 40 |
| Kvalitetan sadržaj | 20 |
| Jednostavan sadržaj | 10 |
| **3. Značaj događanja za stvaranje motiva dolaska u destinaciju** | |
| Iznimno visok (preko 5000 noćenja) | 40 |
| Visok (1000 – 5000 noćenja) | 20 |
| Srednji (500 – 1000 noćenja) | 10 |
| Nizak (ispod 500 noćenja) | 5 |
| **4. Značaj događanja za obogaćivanje i razvoj turističke ponude u destinaciji** | |
| Iznimno visok (preko 3000 posjetitelja) | 40 |
| Visok (1000 – 3000 posjetitelja) | 20 |
| Srednji (500 – 1000 posjetitelja) | 10 |
| Nizak (ispod 500 posjetitelja) | 5 |
| **5. Razdoblje održavanja događanja** | |
| PPS razdoblje (1.1.-14.6. / 16.9.-31.12.) | 30 |
| Razdoblje 15.6. – 15.9. | 10 |
| **6. Trajanje događanja** | |
| 5 i više dana | 20 |
| 4 dana | 15 |
| 2 do 3 dana | 10 |
| 1 dan | 5 |
| **7. Tradicija održavanja događanja (održivost)** | |
| Više od 10 godina | 30 |
| 5 do 10 godina | 20 |
| 3 do 4 godine | 15 |
| 2 godine | 10 |
| Održava se prvi puta | 5 |
| **8. Značaj događanja prema korisnosti za zajednicu** | |
| Visok | 15 |
| Srednji | 10 |
| Nizak | 5 |
| **9. Sudjelovanje drugih subjekata javnog i/ili privatnog sektora** | |
| Financijski sudjeluje 3 ili više subjekata javnog/privatnog sektora | 10 |
| Financijski sudjeluje 1 ili 2 subjekta javnog/privatnog sektora | 5 |
| Projekt nema potporu javnog/privatnog sektora | 0 |
| **10. Oglašavanje događanja (Media Plan)** | |
| Oglašavanje u medijima na stranim tržištima, medijima u RH i društvenim mrežama | 15 |
| Oglašavanje u regionalnim i nacionalnim medijima u RH i društvenim mrežama | 10 |
| Oglašavanje u lokalnim medijima i društvenim mrežama | 5 |
|  |  |
| **Maksimalno mogući broj bodova** | 255 |

Svaka prijava može ostvariti maksimalno 255 bodova.

Prijave koje u postupku stručnog kvalitativnog vrednovanja i ocjene ne ostvare minimalno 65 bodova neće se uvrstiti u prijedlog programa za sufinanciranje.

Povjerenstvo za ocjenjivanje, po provedenom bodovanju i odabiru događanja koja su ostvarila 65 i više bodova, procjenjuje svako pojedino događanje s obzirom na njezino značenje i potrebe financiranja te utvrđuje prijedlog iznosa potpore svakog događanja posebno.

Broj bodova je samo jedan od kriterija na bazi kojih Povjerenstvo odlučuje o iznosu potpore pojedinom događanju. Ostali kriteriji za definiranje iznosa potpore se odnose na financijsku konstrukciju događanja i dostupnost drugih kanala financiranja, kao i ostale relevantne faktore o kojima će Povjerenstvo raspravljati u procesu donošenja prijedloga.

**4.4.   
Odluka o odabiru**

Nakon provedenog postupka stručnog kvalitativnog vrednovanja i ocjene prijava Povjerenstvo za ocjenjivanje utvrđuje rang listu prijavljenih programa kao temelj za donošenje Odluke o financiranju.

U popis programa čije se sufinanciranje predlaže uvrštavaju se prijedlozi programa prema ostvarenom broju bodova u odnosu na realno ocjenjene financijske potrebe pojedine prijave te ovisno o visini sredstava koja su u Planu i programu rada TZGC planirana za financiranje događanja.

Na temelju prijedloga konačnu odluku o odabiru programa za sufinanciranje donosi Turističko vijeće TZGC.

Odluka o odabiru objavljuje se na web stranicama TZGC *www.rivieracrikvenica.com*.

Odlukom o odabiru utvrđuje se popis prihvaćenih programa za sufinanciranje s iznosima financijske potpore te popis odbijenih programa.

U popis programa prihvaćenih za sufinanciranje uvrstit će se programi koji su udovoljili uvjetima formalne provjere, tijekom stručnog vrednovanja ostvarili dostatan broj bodova, a za čije financiranje postoje raspoloživa sredstva u Planu i programu rada TZGC.

U popis programa na rezervnoj listi uvrstit će se programi koji su udovoljili uvjetima formalne provjere, tijekom stručnog vrednovanja ostvarili dostatan broj bodova, ali za čije financiranje ne postoje raspoloživa sredstva u Planu i programu rada TZGC. Programi na rezervnoj listi mogu naknadno biti odabrani za financiranje ukoliko se u Planu i programu rada TZGC osiguraju dodatna sredstva.

U popis odbijenih programa uvrstit će se programi koji nisu udovoljili uvjetima formalne provjere i/ili koji su tijekom stručnog kvalitativnog vrednovanja i ocjene ostvarili ukupno manje od 65 bodova.

Svi prijavitelji pisanim putem će biti obaviješteni o tome je li njihov program prihvaćen za financiranje ili nije.

**4.5.   
Mogućnost podnošenja prigovora**

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu:

Turistička zajednica Grada Crikvenice

Trg Stjepana Radića 1c

51260 Crikvenica

Prigovor može podnijeti isključivo zakonski predstavnik organizacije prijavitelja.

Prigovor mora sadržavati sljedeće podatke: naziv prijavitelja podnositelja prigovora, naznaku akta protiv kojeg se podnosi prigovor, predmet prigovora, obrazloženje prigovora, žig i potpis osobe ovlaštene za zastupanje organizacije prijavitelja.

Prigovor koji je podnijela neovlaštena osoba, koji ne sadržava sve navedene podatke ili je dostavljen izvan propisanog roka bit će odbačen.

Rješavanje podnesenih prigovora provodi nadležno radno tijelo Turističkog vijeća TZGC.

Radno tijelo donosi odluku o prigovoru u roku od 8 radnih dana od dana primitka prigovora.

Postupak odlučivanja o prigovorima ne odgađa izvršenje Odluke o odabiru, niti daljnju provedbu postupka.

Prigovor se ne može odnositi na uvjete Javnog poziva, niti na kriterije za vrednovanje i ocjenu prijava, niti na odluku o neodobravanju sredstava ili visini dodijeljenih sredstava.

**4.6.   
Naknadni uvid u ocjenu kvalitete prijavljenog programa**

Prijaviteljima čiji programi nisu odabrani za financiranje može se na njihov zahtjev omogućiti uvid u dokumentaciju o provedenom postupku kvalitativnog vrednovanja i ocjene njihove prijave. Uvid se omogućuje putem Obrasca za procjenu kvalitete/vrijednosti programa.

Zahtjev za naknadnim uvidom dostavlja se pisanim putem u roku od 8 dana od dana primitka pisane obavijesti o neprihvaćanju programa za financiranje.

Zahtjev može podnijeti isključivo zakonski predstavnik organizacije prijavitelja.

Zahtjev mora sadržavati sljedeće podatke: naziv prijavitelja, naziv prijavljenog programa za koji se traži uvid, žig i potpis osobe ovlaštene za zastupanje organizacije prijavitelja.

Zahtjev za naknadnim uvidom dostavlja se na adresu:

Turistička zajednica Grada Crikvenice

Trg Stjepana Radića 1c

51260 Crikvenica

TZGC dužna je u roku od 8 radnih dana od dana primitka zahtjeva prijavitelju dati na uvid Obrazac za procjenu kvalitete/vrijednosti programa.

Prijavitelju se na uvid može dati samo obrazac koji se odnosi na njegovu prijavu.

Zahtjev za naknadnim uvidom u ocjenu kvalitete prijavljenog programa ne smatra se prigovorom.

**5.   
NAČIN I UVJETI FINANCIRANJA ODABRANIH PROGRAMA**

**5.1.   
Ugovor o sufinanciranju**

Po donošenju Odluke o odabiru TZGC i odabrani prijavitelji sklapaju Ugovor o financiranju događanja na području Grada Crikvenice u 2025. godini.

Ugovor se zaključuje najkasnije 30 dana od dana donošenja Odluke o odabiru.

Potpisivanjem Ugovora odabrani prijavitelji postaju korisnici financijske potpore.

Prije sklapanja Ugovora o financiranju događanja na području Grada Crikvenice u 2025. godini korisnik financijske potpore dužan je potpisati Izjavu o nepostojanju dvostrukog financiranja.

Ugovorom o sufinanciranju utvrđuje se:

* + iznos do kojeg TZGC preuzima obvezu sufinanciranja
  + način i rokovi isplate financijske potpore
  + način podnošenja izvješća o utrošenim sredstvima od strane korisnika
  + rokovi za pojedine obveze korisnika
  + način provedbe nadzora i kontrole namjenskog korištenja sredstava
  + uvjeti pod kojima je korisnik dužan izvršiti povrat sredstava i druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Korisnik financijske potpore prihvaća da financijska sredstva dobivena iz Plana i programa rada TZGC ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekta. Dobit se u ovom slučaju definira kao višak primljenih sredstava u odnosu na troškove programa.

Obrasci ugovora o sufinanciranju, izjave o nepostojanju dvostrukog financiranja i obrasci za podnošenje izvješća o namjenskom korištenju sredstava objavljeni su na web stranici TZGC *www.rivieracrikvenica.com* zajedno s ovim Javnim pozivom i čine sastavni dio dokumentacije Javnog poziva.

**5.2.   
Praćenje provedbe programa i namjenskog korištenja sredstava**

Korisnik je dužan voditi preciznu evidenciju svih računa nastalih tijekom provedbe programa.

U roku od 30 dana nakon završetka događanja korisnik je dužan TZGC dostaviti dokumentirano programsko i financijsko izvješće o namjenskom korištenju sredstava.

TZGC ima pravo provesti kontrolu provedbe programa na licu mjesta kod korisnika.

Kontrolu na licu mjesta kod korisnika TZGC može obaviti tijekom provedbe ili unutar godinu dana nakon završetka provedbe događanja kada je korisnik dužan predstavnicima TZGC predočiti sve račune, računovodstvenu dokumentaciju i ostale prateće dokumente relevantne za financiranje događanja.

**5.3.   
Nadzor**

TZGC ima pravo nadzora/praćenja realizacije programa i kontrole namjenskog trošenja sredstava. Ako se utvrde nepravilnosti u korištenju potpore, naložit će korisniku povrat potpore u dijelu u kojem je utvrđena nepravilnost.

U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Javnog poziva i koje su utvrđenje ugovorom, korisnik sredstava je dužan odmah o tome obavijestiti TZGC pisanim putem.

**5.3.   
Vidljivost programa i obveza isticanja vizualnog identiteta TZGC**

Korisnik je dužan u svim obavijestima prema krajnjim korisnicima programa događanja i u svim kontaktima s medijima navesti da je program sufinanciran sredstvima TZGC.

**6.   
POJMOVI**

Izrazi koji se koriste u dokumentaciji Javnog poziva, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.